ДОГОВОР
ЗА ДОСТАВКА И МОНТАЖ НА ПЕЛЕТНА ПЕЧКА ПО ПИЛОТЕН ПРОЕКТ: „ПОДОБРЯВАНЕ КАЧЕСТВОТО НА АТМОСФЕРНИЯ ВЪЗДУХ В СЕКТОР БИТОВО ОТОПЛЕНИЕ, ЧРЕЗ ПОДМЯНА НА ИНДИВИДУАЛНИ ДОМАКИНСКИ ГОРИВНИ УСТРОЙСТВА НА ТВЪРДО ГОРИВО НА ТЕРИТОРИЯТА НА РАЙОН „НОВИ ИСКЪР“


Днес, ………………………….в гр. София между

СТОЛИЧНА ОБЩИНА, със седалище и адрес на управление гр. София, район „Оборище“, ул. „Московска“ № 33, ЕИК 000696327, представлявана от кмета Йорданка Асенова Фандъкова, наричана по-нататък „ВЪЗЛОЖИТЕЛ“, от една страна
и
……………………………………………………………………………………………………
……………………………………………………………………………………………………
[трите имена, ЕГН, л. к. № и дата на издаване]
с  адрес:…………………………………………………………………………………………,
наричан по-нататък „БЕНЕФИЦИЕНТ“, от друга страна се сключи настоящият договор за следното:

I.	ПРЕДМЕТ НА ДОГОВОРА

Чл. 1. В изпълнение на Пилотен проект “Подобряване качеството на атмосферния въздух в сектор битово отопление, чрез подмяна на индивидуални домакински горивни устройства на твърдо гориво на територията на Район „Нови Искър“, ВЪЗЛОЖИТЕЛЯТ извършва безвъзмездно доставка и монтаж на нова пелетна печка с оборудване в следния недвижим имот, собственост на БЕНЕФИЦИЕНТА: помещение за жилищни нужди от жилищна сграда, с адрес……………………………………………………………………….
…………………………………………………………………………………………………… ВЪЗЛОЖИТЕЛЯТ извършва демонтаж на съществуващото в същото жилищно помещение старо отоплително устройство, работещо с твърдо гориво (дърва и въглища). ВЪЗЛОЖИТЕЛЯТ осигурява безвъзмездно на БЕНЕФИЦИЕНТА и нужното количество пелети за един отоплителен сезон. БЕНЕФИЦИЕНТЪТ приема предоставените пелетна печка с оборудване и пелети, и се задължава да участва в изпълнението на Пилотния проект при спазване на изискванията на договора.

Чл. 2. ВЪЗЛОЖИТЕЛЯТ предоставя средствата и материалите по чл. 1 при условията на настоящия договор. Неразделна част от договора е Приложение 1 - протокол за доставката и монтажа на пелетната печка и доставката на пелети. С подписването на договора БЕНЕФИЦИЕНТЪТ декларира, че е запознат със съдържанието на договора и приложение 1, изразява съгласие с тях, и се задължава да изпълнява всички произтичащи от тях задължения. С подписването на договора БЕНЕФИЦИЕНТЪТ декларира, че изразява съгласие ВЪЗЛОЖИТЕЛЯТ да извърши необходимите технически дейности и промени в помещението по чл. 1, свързани с изпълнението на Пилотния проект. 

II.	СРОК ЗА ИЗПЪЛНЕНИЕ

Чл. 3. Крайният срок за изпълнение на дейностите по чл. 1 от договора е ………..…… г.


III. ПРАВА И ЗАДЪЛЖЕНИЯ НА БЕНЕФИЦИЕНТА

Чл. 4. БЕНЕФИЦИЕНТЪТ се задължава:
4.1. Да използва предоставената му пелетна печка за отопление по време на годишните отоплителни сезони, както и в други случай, когато възникне нужда от отопление на домакинството при неблагоприятни метеорологични условия;
4.2. Да стопанисва с грижата на добър стопанин и да отговаря за поддръжката и опазването на предоставените му пелетна печка и оборудване към нея;
4.3. Да оказва съдействие на Комисията на ВЪЗЛОЖИТЕЛЯ, назначена за изпълнението на Пилотния проект, като предоставя физически достъп до жилищното помещение по чл. 1 до въвеждане в експлоатация на предоставената пелетна печка;
4.4. Да оказва съдействие на техническите лица, изпълняващи дейностите по демонтаж и монтаж на отоплителните уреди, като предоставя физически достъп до жилищното помещение по чл. 1 до въвеждане в експлоатация на предоставената пелетна печка;
4.5. Да оказва съдействие на ВЪЗЛОЖИТЕЛЯ при извършването на текущ контрол по чл. 6, т. 6.4., като предоставя физически достъп до жилищното помещение по чл. 1 през първите 3 (три) години от изпълнението на Пилотния проект;
4.6. При възникнала нужда, да оказва съдействие на лицата, извършващи гаранционно обслужване на предоставената пелетна печка с оборудване, като предоставя физически достъп до жилищното помещение по чл. 1, за срока на действие на гаранцията, издадена от производителя.

Чл. 5. БЕНЕФИЦИЕНТЪТ има право:
5.1. Да използва по предназначение предоставените му пелетна печка с оборудване и пелети, в съответствие с възникналите нужди от отопление на домакинството;
5.2. Да получи от ВЪЗЛОЖИТЕЛЯ безвъзмездно правото на собственост върху предоставената пелетна печка с оборудване, след изтичане на първите 3 (три) години от изпълнението на Пилотния проект. Правото на собственост се прехвърля, чрез подписване на двустранен приемателно – предавателен протокол между ВЪЗЛОЖИТЕЛЯ и БЕНЕФИЦИЕНТА, при условие, че текущия контрол по чл. 6, т. 6.4. не е установил нарушения на условията по договора от страна на БЕНЕФИЦИЕНТА.

IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. ВЪЗЛОЖИТЕЛЯТ се задължава:
6.1. Да организира процедурите за доставка и монтаж на пелетните печки с необходимото оборудване и количество пелети за един отоплителен сезон, които да предостави на БЕНЕФИЦИЕНТА по договора;
6.2. Чрез кмета на Район „Нови Искър“ да упълномощи лица - служители от районната администрация, за предаване на БЕНЕФИЦИЕНТА на доставките по Пилотния проект;
6.3. Да изисква информация от БЕНЕФИЦИЕНТА, свързана с изпълнението на Пилотния проект и настоящия договор;
6.4. Чрез упълномощените лица по чл. 6, т. 6.2., да осъществява текущ контрол по изпълнението на условията на настоящия договор от страна на БЕНЕФИЦИЕНТА през първите 3 (три) години от Пилотния проект. Текущият контрол е чрез регулярни проверки.

Чл.7. ВЪЗЛОЖИТЕЛЯТ има право:
7.1. Да получава информация за хода на изпълнението на Пилотния проект;
7.2. Да проверява изпълнението на Пилотния проект и условията по настоящия договор.

V. САНКЦИИ И ПРЕКРАТЯВАНЕ

Чл. 8. В случай на неизпълнение на чл. 4. т. 4.1., т. 4.2. и т. 4.5. от страна на БЕНЕФИЦИЕНТА, констатирано с протокол от упълномощените лица по чл. 6, т. 6.2., БЕНЕФИЦИЕНТЪТ дължи на ВЪЗЛОЖИТЕЛЯ възстановяване на пълния размер на себестойностите на пелетната печка и оборудването към нея, заедно с разходите за доставка и монтаж, в едно със законната лихва.

Чл. 9. В случай на неизпълнение на чл. 4. т. 4.1., т. 4.2. и т. 4.5. от страна на БЕНЕФИЦИЕНТА, констатирано с протокол от упълномощените лица по чл. 6, т. 6.2. през време на първия отоплителен сезон от Пилотния проект, БЕНЕФИЦИЕНТЪТ дължи на ВЪЗЛОЖИТЕЛЯ възстановяване на пълния размер на себестойностите на пелетната печка, оборудването към нея и предоставеното количество пелети, заедно с разходите за доставка и монтаж, в едно със законната лихва.

Чл. 10. Настоящият договор може да бъде прекратен:
10.1. По взаимно съгласие;
10.2. Едностранно,   с   писмено   уведомяване   от   ВЪЗЛОЖИТЕЛЯ   при
установяване на неизпълнение на всички или някои дейности по договора от страна на БЕНЕФИЦИЕНТА.

VI. ОБЩИ РАЗПОРЕДБИ


Чл. 11. Страните се задължават да изпълняват добросъвестно правата и задълженията си по настоящия договор.

Чл. 12. Изменения и допълнения на настоящия договор са допустими, само ако са уговорени писмено между страните с допълнителни споразумения, които са неразделна част от договора.

Чл. 13. Неразделна част от настоящия договор е Приложение 1 - протокол за доставка и монтаж на пелетната печка и доставка на пелети.


София 1000. ул. "Московска" No. 33. тел. 9377 - XXX. 9810653
София 1000. ул. "Московска" No. 33. тел. 9377 + XXX. 9810653
ВЪЗЛОЖИТЕЛ:

БЕНЕФИЦИЕНТ:

София 1000. ул. "Московска" No. 33. тел. 9377 h XXX. 9810653


София 1000. ул. "Московска" No. 33. тел. 9377 h XXX. 9810653
Йорданка Фандъкова, Кмет на Столична община 


















Съгласувано с:

Даниела Райчева, кмет на р-н „Нови Искър“
………………………………………………………………………………..

Ралица Стоянова, зам. кмет по Направление					
„Законност, координация и контрол“……………………………………………

Йоана Христова, зам.-кмет по Направление                                                         
„Зелена система, екология и земеползване“ ……………………..………..

Нина Макарова, директор на дирекция „ОС“
………………………………………………………………………………………….                                                

Бисера Личева, директор на дирекция „ПНО“
…………………………………………………………………………………………   

…………………………., главен юрисконсулт на р-н „Нови Искър“  
[bookmark: _GoBack]……………………………………………………………………………………………..      

Изготвил: Лазар Петрунов, н-к отдел „ООС“ 
…………………………………………………………………………………...........







